Nafarroako Parlamentuko Mahaiak, 2018ko urriaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Asunción Fernández de Garayalde Lazkano Sala andreak aurkeztutako galdera, nekazaritzako lanak egiteko lan-poltsan sartuko diren pertsonen kontratazioa eta lan-baldintzak kontrolatzeko mekanismoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urriaren 22an

Lehendakaria: Ainhoa Aznárez Igarza

GALDERAREN TESTUA

Asun Fernández de Garaialde y Lazkano Sala andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

UAGN sindikatuak eta Nafarroako Enplegu Zerbitzuak atzo erabaki zuten Tuteran –hala irakurri dugu prentsan– lan-poltsa bat sortzea nekazaritzako lanak egiteko prest dauden pertsonekin.

Lan-poltsaz gain, zer mekanismo ezarriko dira langile horien kontratazioa eta lan-baldintzak kontrolatzeko?

Iruñean, 2018ko urriaren 11n

Foru parlamentaria: Asun Fernández de Garaialde y Lazkano